Eurolaul 2008

"Eurolaul 2008" oli 15. Eurolaulu konkurss, kus valiti Eestit 2008. aasta Eurovisiooni lauluvõistlusel esindavat laulu. "Eurolaul 2008" toimus Eesti Televisiooni stuudios 2. veebruaril 2008. Õhtujuhtideks olid Marko Reikop ja Ines. 

Eesti Rahvusringhääling esitas kuuele heliloojale osalemiskutse. Nendeks heliloojateks olid Alar Kotkas, Elmar Liitmaa, Priit Pajusaar, Rein Rannap, Hendrik Sal-Saller ja Timo Steiner. Ülejäänud nelja laulu jaoks tehti konkurss, kus žürii valis välja 4 finalisti. Žüriisse kuulusid Toomas Puna, Alari Kivisaar, Allan Roosileht, Andres Panksep, Ahto Kruusmann, Raul Saaremets, Olev Ehrlich, Ivan Makarov, Owe Petersell, Koit Raudsepp ja Sven Lõhmus. 

Laulude esitamiskuupäevaks teatas Timo Steiner, et loobub osalemast. Tänu sellele pääses konkursile esitatud lauludest edasi nelja asemel viis laulu. 30. novembril 2007 näitas ETV saadet, kus tutvustati finalistide nimekirja ning tehti intervjuusid. Laule tutvustav saade oli eetris 26. jaanuaril 2008.

Osalejad
Laulu "It's Never Too Late" demo esitaja Ines teatas intervjuus SL Õhtulehele, et tema ei osale Eurolaulul. Ta laulis vaid sisse selle laulu ning aitaks hea meelega Imre Sooäärel leida sobiva esitaja.

Viited

Välislingid 

Eurovisioon 2008

2008. aasta muusikas
Eurolaul
2008. aasta Eestis